77 



Scuta dorsalia thoracis completa, læviuscula, posttergis 

 coriaceis. Pronotum tertia parte brevius quam latius, lateribus 

 et angulis rotundatis, supra valde convexum, basi et apice 

 utrinque impressum, lateribus deflexis. Sterna membranacea, 

 æquata. 



Pedes graciles, elongati; trochanteres et femora setis 

 nonnullis longioribus infra munita; coxæ, femora, tibiæ et 

 tarsi supra, infra et a lateribus spinulis longioribus, validius- 

 culis seriatim armata. Coxæ conicæ, latitudine basali duplo 

 longiores; femora compressa, subclavata, longitudine cox- 

 arum; tibiæ clavatæ, femoribus tertia parte breviores; tarsi 

 lineares, tibiis vix longiores. Unguiculi elongati, gracillimi, 

 subæquales, paulum curvati. 



Abdomen annulo septimo et octavo sensim decrescen- 

 tibus, octavo apice subulato, supra producto. Scuta dor- 

 salia completa, setulosa, mucronulis perpusillis scabriuscula, 

 valde convexa, lateribus deflexa. Pleuræ et ventralia æquata. 

 Spiracula majuscula, in margine laterali scutorum dorsalium 

 sita, corpore prono non conspicua, peritremate elevato, orificio 

 in obliquum spectante. Anus terminalis. 



Cerci gracillimi, longissimi, setacei. 



Larva elongato-ovata, post valde acuminata, supra trans- 

 verse fornicata. 



1. Pedes ciliis natatoriis carentes. 



Spinulæ ventrales femorum passim bi-trifidæ. 



HYDROPORUS PARALLELOGRAMMUS AHR. : 



Pronotum subquadratum. 



Unguiculi tertii paris tarsis duplo breviores. 



Scuta dorsalia abdominis brevissime pilosa. 



Annulus octavus abdominis annulo septimo duplo longior, 

 processu terminali conico, dimidiam annuli reliqui longitu- 

 dinem superante. 



Cerci dimidiam abdominis longitudinem non complentes, 

 sub medium obscure articulati, setis nonnullis lateralibus et 

 terminalibus, validiusculis muniti. 



